## Carlos Mazón ha mantingut un encontre amb el president d'Aspanion i directius de l'associació

*** Aspanion és l'Associació de Pares de Xiquets amb Càncer de la Comunitat Valenciana**

**València.**

El president de la Generalitat, Carlos Mazón, ha rebut el president d'Aspanion, Jesús Mª González, i altres membres directius de l'associació. A la reunió també ha assistit la vicepresidenta 2a i consellera de Serveis Socials, Igualtat i Habitatge, Susana Camarero.

Durant la trobada, Aspanion ha presentat a Carlos Mazón el projecte de construcció de la Casa Aspanion a Paterna, un edifici destinat a donar cobertura a les famílies afectades pel càncer infantil. Es tracta d'un recurs assistencial que donarà allotjament i atenció psicològica i social a les famílies durant els tractaments.

Aspanion és l'Associació de Pares de Xiquets amb Càncer de la Comunitat Valenciana, creada per les mateixes famílies afectades amb l'objectiu de millorar la qualitat de vida dels xiquets i adolescents amb càncer, per a tractar de minimitzar els efectes negatius que la malaltia té en la vida familiar, escolar i social del xiquet i del seu entorn.

Fecha: 21/11/2023